Temeljem članka 78. Zakona o koncesijama ("Narodne novine" br. 69/17) i članka 39. Statuta Grada Pula - Pola („Službene novine“ Grada Pule broj: 7/09, 16/09, 12/11, 1/13 i 2/18), Gradsko vijeće Grada Pule na sjednici održanoj dana \_\_\_\_\_\_\_\_ 2018. godine, donosi

**O D L U K U**

**o donošenju Srednjoročnog (trogodišnjeg) plana davanja**

**koncesija za razdoblje 2019 - 2021 godine**

**I**

Utvrđuje se Srednjoročni (trogodišnji) plan davanja koncesija za razdoblje 2019 - 2021 godine, kako slijedi:

Vrste koncesija: koncesije za gospodarsko korištenje pomorskog dobra

Planirani broj koncesija - 8 koncesija:

- gospodarsko korištenje morske plaža u uvali Saccorgiana

- gospodarsko korištenje morske plaže na kupalištu Ferijalni savez

- gospodarsko korištenje morske plaže na kupalištu Ambrela

- gospodarsko korištenje morskih plaža na području Punta Verudela resort

- gospodarsko korištenje morske plaže na području TN Splendid Zlatne stijene

- gospodarsko korištenje morske plaže na kupalištu Valkane

- gospodarsko korištenje morske plaže na kupalištu Stoja

- izgradnja i gospodarsko korištenje luke posebne namjene - luke nautičkog turizma

"Bunarina" Pula.

Rok na koji se koncesije planiraju dati: 10 - 20 godina.

Procijenjena godišnja naknada za koncesije: 450.000,00 kn.

Pravna osnova za davanje koncesija: Zakon o pomorskom dobru i morskim lukama („Narodne novine“ br. 158/03, 100/04, 141/06, 38/09, 123/11 i 56/16), Odluka o povjeravanju ovlaštenja Gradu Puli za davanje koncesija na pomorskom dobru („Službene novine Istarske županije“ br. 13/10) i Zakon o koncesijama (Narodne novine br. 69/17).

**II**

Građevne čestice pomorskog dobra ne smiju se ograđivati.

Cjelokupno pomorsko dobro, s pojasom priobalnih površina rekreativne namjene, kako je to propisano i Generalnim urbanističkim planom Grada Pule, ne smije se ograđivati, te se na njega mora omogućiti javni pristup građana, ukoliko to nije u suprotnosti s važećim propisima za pojedini zahvat u prostoru pomorskog dobra.

**III**

Koncesijska odobrenja za obavljanje djelatnosti na pomorskom dobru na lokacijama iz točke I. ove Odluke ostaju na snazi do sklapanja ugovora o koncesiji za područje za koje su izdana.

**IV**

Ova Odluka stupa na snagu osmog dana od dana objave u „Službenim novinama Grada Pule“.

Klasa:

Urbroj:

Pula, .

**GRADSKO VIJEĆE GRADA PULE**

**PREDSJEDNIK**

**Tiziano Sošić**